Harrison Ford

I Harrison Ford (míbayit 13 ya ing Julio 1942) métung yang Americanung artista. Mégí yang bída  ó mánimúnang artista karéng miáyaliwang clasing pelicula, kayábé la réng peliculang matagumpé king taquilla, lakwas na anyang decadang 1980 ampóng 1990. Ménákítan lang maygit $5.4 billion king Pangulung America ampóng maygit $9.3 billion king mabílug a yátu déng kayang pelicula. Mekatanggap neng dakal a galal ampong nominacion, kayabe ya ing AFI Life Achievement Award, ing Cecil B. DeMille Award, an Honorary César, ampo ing Honorary Palme d'Or, bukud king nominacion para king Academy Award.